cyanic-selkie/wikianc huggingface dataset:
জেমস ট্রেডওয়েল
প্রারম্ভিক জীবন
২০০১ মৌসুমে কেন্টের পক্ষে ক্রিকেটে অভিষেক ঘটে তার। এর নয়দিন পর ইংল্যান্ডের অনূর্ধ্ব-১৯ ক্রিকেট দলে প্রথমবারের মতো অন্তর্ভুক্ত হন। আগস্ট, ২০০১ সালে ওয়েস্ট ইন্ডিজের বিপক্ষে অনূর্ধ্ব-১৯ দলে যুবদের টেস্টে তিনটি খেলায় অংশ নেন। লিচেস্টারের গ্রেস রোডে অনুষ্ঠিত প্রথম টেস্টে ভবিষ্যতের টেস্ট ক্রিকেটার জেমস অ্যান্ডারসন ও ম্যাট প্রায়রের সাথে তারও অভিষেক ঘটে। সিরিজে তিনি ৬ উইকেট লাভ করেন ৩২.৫০ রান গড়ে।
খেলোয়াড়ী জীবন
৪ জানুয়ারি, ২০০৮ তারিখে প্রথমবারের মতো ইংল্যান্ডের একদিনের আন্তর্জাতিক দলে ডাক পান। ২০০৭-০৮ মৌসুমে ওডিআই দলভূক্ত হয়ে নিউজিল্যান্ড সফর করেন। কিন্তু গ্রেম সোয়ানকে অগ্রাধিকার দেয়ায় তিনি খেলতে পারেননি। অতঃপর মার্চ, ২০১০ সালে ঢাকায় অনুষ্ঠিত বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। ২০০৯-১০ মৌসুমে আঘাতজনিত কারণে দক্ষিণ আফ্রিকায় দলে অনুপস্থিত খেলোয়াড়ের ঘাটতি মোকাবেলায় ওডিআই এবং টেস্ট দলে তার স্থান হয়। কোচ অ্যান্ডি ফ্লাওয়ার তাকে গ্রেম সোয়ানের যথোপযুক্ত বলে মনে করেন। ২০ মার্চ, ২০১০ তারিখে ঢাকায় অনুষ্ঠিত ২য় টেস্টে বাংলাদেশ দলের বিরুদ্ধে টেস্ট ক্রিকেটে অভিষিক্ত হন।
২০১১ সালের বিশ্বকাপ ক্রিকেটের গ্রুপ-পর্বের খেলায় ওয়েস্ট ইন্ডিজ ক্রিকেট দলের বিরুদ্ধে সুন্দর ক্রীড়ানৈপুণ্য প্রদর্শন করে প্লেয়ার অব দ্য ম্যাচ নির্বাচিত হন। খেলায় তিনি ৪৮ রানের বিনিময়ে ৪ উইকেট লাভ করেছিলেন।
গোলাম রহমান শাহ
গোলাম রহমান শাহ বাংলাদেশের দিনাজপুর জেলার রাজনীতিবিদ, আইনজীবী ও দিনাজপুর-৬ আসনের সাবেক সংসদ সদস্য।
প্রাথমিক জীবন
গোলাম রহমান শাহ ১৯৩৮ সালের ৩ই এপ্রিল দিনাজপুর জেলার খানসামা উপজেলায় এক সম্ভ্রান্ত পরিবারে জন্মগ্রহণ করেন। ১৯৮৩ সালের ২৬ শে আগষ্ট ৪৫ বছর বয়সে মৃত্যুবরণ করেন।
রাজনৈতিক জীবন
গোলাম রহমান শাহ একজন আইনজীবী ও মুক্তিযোদ্ধা। গোলাম রহমান শাহ ১৯৭১ সালে মুক্তিযুদ্ধ চলাকালে দিনাজপুর জেলার সর্বদলীয় সংগ্রাম পরিষদের নেতা ছিলেন তিনি ১৯৭০ সালের পাকিস্তানের সাধারণ নির্বাচনে আওয়ামী লীগের প্রার্থী হিসেবে জাতীয় পরিষদ সদস্য (এমএনএ) নির্বাচিত হয়েছিলেন। এর পর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে দিনাজপুর-৬ আসন থেকে সংসদ সদস্য নির্বাচিত হয়েছিলেন। গোলাম রহমান শাহ দিনাজপুর জেলা আওয়ামী লীগ এর সহ-সভাপতি হিসেবে দায়িত্ব পালন করেন এবং পরবর্তীতে তিনি দিনাজপুর জেলা আওয়ামী লীগের ভারপ্রাপ্ত সভাপতি হিসেবে দায়িত্ব পালন করেন।
লা নুই বেঙ্গলী
লা নুই বেঙ্গলী (La Nuit Bengali; ) হলো ১৯৩৩ সালে লেখক ও দার্শনিক মির্চা এলিয়াদে রচিত একটি রোমানীয় উপন্যাস। রোমানীয় ভাষায় বইটি মূলত মৈত্রেয়ী (Maitreyi) নামে প্রকাশিত হয়েছিল।
এটি সেই সময় ভারত সফররত এলিয়াদে এবং তরুণ মৈত্রেয়ী দেবীর (রবীন্দ্রনাথ ঠাকুরের শিষ্য, পরবর্তীতে নিজেও বিখ্যাত লেখক হন) মধ্যে প্রেমকাহিনির একটি কাল্পনিক বিবরণ। উপন্যাসটি ১৯৪৫ সালে ইতালীয়, ১৯৪৮ সালে জার্মান, ১৯৫২ সালে স্প্যানিশ, ১৯৮৮ সালে লা নুই বেঙ্গলী শিরোনামে বাংলা, ২০০৭ সালে এসপেরান্তো (সেরিও ওরিয়েন্তো-ওকসিদেন্তোর অংশ হিসাবে ফ্রাউলিনো মৈত্রেয়ি), ২০১১ সালে কাতালান এবং ২০১৯ সালে জর্জীয় ভাষায় অনূদিত হয়। এর সর্বাধিক বিখ্যাত অনুবাদটি ১৯৫০ সালে ফরাসি ভাষায় La Nuit Bengali নামে প্রকাশিত হয়েছিল।
উপন্যাসটি প্রকাশিত হওয়ার পরেও বহু বছর ধরে মৈত্রেয়ী দেবী এই বিষয়ে জানতেন না। এটি পড়ার পর ১৯৭৪ সালে তিনি বাংলা ভাষায় ন হন্যতে নামে এলিয়াদের সাথে তার সম্পর্কের একটি নিজস্ব সংস্করণ লিখেছিলেন। পরবর্তিতে It Does Not Die নামে বইটি ইংরেজিতেও প্রকাশিত হয়।
এলিয়াদে মৈত্রেয়ী দেবীকে প্রতিশ্রুতি দিয়েছিলেন, তার উপন্যাসটি তাদের দুজনের কারো জীবদ্দশাতেও ইংরেজিতে প্রকাশিত হবে না। মির্চা এলিয়াদে ১৯৮৬ সালে ও মৈত্রেয়ী দেবী ১৯৯০ সালে মৃত্যুবরণ করেন। তাই এর ইংরেজি অনুবাদ Mayitreyi, Bengal Nights (মৈত্রেয়ী, বেঙ্গল নাইটস) ১৯৯৩ সাল পর্যন্ত প্রকাশিত হয়নি। ১৯৯৪ সালে শিকাগো বিশ্ববিদ্যালয় প্রেস দুজনের দুটি রচনা ইংরেজিতে সহযোগী ভলিউম হিসাবে প্রকাশ করে।
কাহিনিসংক্ষেপ
অ্যালান প্রকৌশলী নরেন্দ্র সেন পরিচালিত কোম্পানির একজন কর্মচারী। ভারতের বৃষ্টি-সমৃদ্ধ অঞ্চলে কাজ করতে পাঠানো হলে অ্যালান ম্যালেরিয়ায় অসুস্থ হয়ে পড়েন। তাঁকে কলকাতায় ফিরিয়ে হাসপাতালে ভর্তি করা হয়। চিকিত্সার পরে, নরেন্দ্র অ্যালানকে নিজের বাড়িতে আমন্ত্রণ জানায়। তরুণ অতিথি গৃহস্বামী নরেন্দ্র সেনের কন্যার (মৈত্রেয়ী) প্রেমে পড়ার অল্প সময়ের মধ্যেই, তাদের নিষিদ্ধ প্রেম ধীরে ধীরে বৃদ্ধি পায়। মৈত্রেয়ীর বোন চাবু অনিচ্ছাকৃতভাবে প্রেমিক-প্রেমিকাদের আলিঙ্গন করতে দেখে অ্যালানকে বাড়ি থেকে বের করে দিয়ে মৈত্রেয়ীকে বিচ্ছিন্ন করে রাখে। এরফলে দু'জনেই চরম ভোগান্তিতে পড়েন। কষ্ট থেকে নিজেকে মুক্তি দিতে অ্যালান হিমালয় পর্বতমালার একটি বাংলোতে ফিরে যান। সেখানে জেনিয়া ইসাকের সাথে তার দেখা হয়...
চলচ্চিত্রায়ন
লা নুই বেঙ্গলী চলচ্চিত্রটি এই উপন্যাসের ফরাসি অনুবাদের উপর ভিত্তি করে ১৯৮৮ সালের মুক্তিপ্রাপ্ত চলচ্চিত্র। এতে অভিনয় করেছেন হিউ গ্রান্ট (অ্যালান), সৌমিত্র চট্টোপাধ্যায় (নরেন্দ্র সেন), শাবানা আজমি (ইন্দিরা সেন), সুপ্রিয়া পাঠক (গায়ত্রী), অ্যান ব্রোচেট (গার্টি)।
মোহাম্মদপুর প্রিপারেটরি স্কুল এন্ড কলেজ
ইতিহাস
১৯৭৬ সালের বিদ্যালয়টি প্রতিষ্ঠিত হয়। ১৯৯৩ সালে মোহাম্মদপুর প্রিপারেটরি গার্লস কলেজে একাদশ শ্রেণী চালু করা হয়। ২০০৪ সালে ৩/৩ আসাদ অ্যাভিনিউতে কলেজ শাখা চালু করা হয়।
বিভাগ
এই বিদ্যালয়ে বাংলা ও ইংরেজি মাধ্যম চালু রয়েছে। এই প্রতিষ্ঠানে বিজ্ঞান, ব্যাবসায় শিক্ষা ও মানবিক (বালিকা শাখায়) বিভাগ চালু আছে।
পতিসর রবীন্দ্র কাছারি বাড়ি ও তৎসংলগ্ন কীর্তিসমূহ
পতিসর রবীন্দ্র কাচারী বাড়িটি নওগাঁ জেলার আত্রাই উপজেলায় অবস্থিত বাংলাদেশের অন্যতম একটি সংরক্ষিত পুরাকীর্তি ও বিশ্বকবি রবীন্দ্রনাথ ঠাকুরের স্মৃতি বিজড়িত স্থান। এটি উপজেলার পতিসর নামক গ্রামে নাগর নদীর তীরে অবস্থিত।
ইতিহাস
রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯০ সালে রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয়(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।
রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালে পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।
পতিসর কাছারি বাড়িতে থাকাকালীন সময়ে রবীন্দ্রনাথ ঠাকুর গোরা ও ঘরে বাহিরে উপন্যাস এবং বিদায় অভিশাপ  কাব্য রচনা করেন। তিনি প্রতিহিংসা, ঠাকুরদা এবং ভারতবাসী প্রবন্ধও এই সময়েই রচনা করেন।
অবকাঠামো
পতিসরের স্থাপনাগুলো দেখতে অনেকটাই শিলাইদহ ও শাহজাদপুরের একই পরিবার কর্তৃক স্থাপিত স্থাপনাসমূহের মতোই। এখানে একটি দো-তলা কুঠিবাড়ি রয়েছে। এছাড়াও কুঠিবাড়ি ঘিরে বেশ কিছু ভবন রয়েছে যেগুলোর ধ্বংসাবশেষ দেখতে পাওয়া যায়। কাচারী বাড়ির পাশেই রয়েছে একটি পুকুর। পূর্বে পুকুরটি বেশ বড় থাকলেও কালক্রমে এটির মাটি ভরাট হয়ে গিয়েছে।
মূল ভবনের সামনেই রয়েছে রবীন্দ্রনাথ ঠাকুরের একটি আবক্ষ মূর্তি। এছাড়াও ভবনে প্রবেশের জন্য রয়েছে নান্দনিক একটি প্রবেশপথ।
ফ্রেডরিখ গোল্যান্ড হপকিন্স
স্যার ফ্রেডরিখ গোল্যান্ড হপকিন্স একজন ইংরেজ প্রাণরসায়নবিদ। ভিটামিন আবিষ্কারের জন তিনি ১৯২৯ সালে চিকিৎসাবিজ্ঞানে নোবেল পুরস্কার লাভ করেন। তিনি ট্রিপ্টোফ্যান নামক এমিনো এসিডও আবিষ্কার করেন। তিনি ১৯৩০ থেকে ১৯৩৫ সাল পর্যন্ত রয়েল সোসাইটির প্রেসিডেন্ট ছিলেন। তিনি হপকিন্স সাসেক্সে জন্মগ্রহণ করেন।
পারিবারিক সহিংসতা থেকে নারীদের সুরক্ষা আইন ২০০৫ (ভারতীয় আইন)
পারিবারিক সহিংসতা থেকে নারীদের সুরক্ষা আইন ২০০৫, ভারতের সংসদের একটি আইন যা নারীদের পারিবারিক সহিংসতা থেকে রক্ষা করার জন্য প্রণীত হয়েছে। ২৬ অক্টোবর ২০০৬ তারিখে এটি ভারত সরকার এবং মহিলা ও শিশু উন্নয়ন মন্ত্রক দ্বারা কার্যকর করা হয়। এই আইনটি ভারতীয় আইনে প্রথমবারের মতো "গার্হস্থ্য সহিংসতা" এর একটি সংজ্ঞা প্রদান করে, এই সংজ্ঞাটি ব্যাপক এবং শুধুমাত্র শারীরিক সহিংসতা নয়, বরং অন্যান্য ধরনের সহিংসতা যেমন আবেগগত/মৌখিক, যৌন এবং অর্থনৈতিক অপব্যবহারকে সংজ্ঞায় অন্তর্ভুক্ত করে। এটি একটি নাগরিক আইন যা মূলত ফৌজদারি প্রয়োগের পরিবর্তে সুরক্ষা আদেশের জন্য বোঝানো হয়।
২০১৯–২০ ভারত মহিলা ক্রিকেট দলের ওয়েস্ট ইন্ডিজ সফর
ভারত মহিলা ক্রিকেট দল নভেম্বর ২০১৯ সালে ওয়েস্ট ইন্ডিজ সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা হচ্ছে ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ, ও পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) ম্যাচ। ভারত ওডিআই সিরিজটি ২-১ এ জয় লাভ করে।
দলীয় সদস্য
সিরিজটি শুরুর পূর্বে চিনেলী হেনরিকে স্কোয়াড থেকে বাদ দিয়ে, হেইলি ম্যাথিউজ ওয়েস্ট ইন্ডিজের স্কোয়াডে ডাকা হয়। কারণ ম্যাথিউস ৮ খেলার নিষেধাজ্ঞা কাটিয়ে খেলার জন্য প্রস্তুত ছিল। দ্বিতীয় ওডিআইয়ের শুরুতে, কানেইশা আইজ্যাককে দলে অন্তর্ভুক্ত করা হয় এবং বাদ দেয়া হয় ব্রিটনি কুপারকে।
৪র্থ ডব্লিউটি২০আই
,
সত্তাতত্ত্ব
দর্শনের আলোচনায় সত্তাতত্ত্ব (Ontology) বলতে বাস্তব বিশ্বের সব কিছুর "থাকা", "হওয়া" বা "অস্তিত্ব" বিষয়ক সাধারণ ধারণাসমূহকে নিরপেক্ষভাবে অধ্যয়নকারী বিদ্যাকে বোঝায়। বিশেষত অস্তিত্ব, বাস্তবতা এবং এদের সম্পর্ক বিষয়ক আলোচনাই সত্তাতত্ত্বের মুখ্য আলোচনার বিষয় । এটি দর্শনশাস্ত্রের অধিবিদ্যা শাখার প্রধান অংশটি গঠন করেছে। সত্তাতত্ত্ব অস্তিত্বশীলতা এবং অস্তিত্বশীল সত্তাগুলির একে অপরের সাথে সম্পর্কিত হওয়ার বিভিন্ন বিষয় নিয়ে আলোচনা করে ।
বিকাশ
সত্তাতত্ত্বকে আরিস্তোতল "প্রথম দর্শন" হিসেবে উল্লেখ করেছিলেন। ১৮শ শতকে জার্মান দার্শনিক ক্রিস্টিয়ান ভোলফ সত্তাতত্ত্বকে "সাধারণ অধিবিদ্যা" হিসেবে অভিহিত করেন। এর বিপরীতে আত্মা, দেহ ও ঈশ্বর সংক্রান্ত তত্ত্বগুলিকে তিনি "বিশেষ অধিবিদ্যক তত্ত্ব" হিসেবে বর্ণনা করেন। তিনি দাবি করেন যে সত্তাতত্ত্ব একটি অবরোহী শাস্ত্র হতে পারে, যার দ্বারা বস্তুসমূহের সার উদ্ঘাটন করা যেতে পারে। পরবর্তীতে ডেভিড হিউম ও এমানুয়েল কান্ট এই দৃষ্টিভঙ্গির কঠোর সমালোচনা করেছিলেন। ২০শ শতকের শুরুর দিকে প্রপঞ্চতত্ত্ব ও অস্তিত্ববাদের চর্চাকারী দার্শনিকেরা সত্তাতত্ত্ব নিয়ে পুনরায় আগ্রহী হয়ে ওঠেন, যাদের মধ্যে এডমুন্ড হুসের্ল ও তাঁর ছাত্র মার্টিন হাইডেগারের নাম বিশেষভাবে উচ্চার্য। ইংরেজি ভাষী বিশ্বে মার্কিন দার্শনিক উইলার্ড ভ্যান অর্ম্যান কোয়াইন ২০শ শতকের দ্বিতীয়ার্ধে সত্তাতত্ত্ব নিয়ে লেখেন। ২০শ শতকের শেষভাগে এসে এটি বিশ্লেষণী দর্শনশাস্ত্রের একটি কেন্দ্রীয় বিদ্যায় পরিণত হয়।
ইংরেজিতে শব্দটি প্রথমে অন্তর্ভুক্ত হয় অক্সফোর্ড ইংরেজি অভিধাণে, যা গিডন হারভে নামক ব্যক্তি অন্তর্ভুক্তি করেন । লাইবনিজ হলেন সতেরো শতকের একমাত্র দার্শনিক যিনি এই শব্দটি ব্যবহার করেন।
কিছু মৌলিক প্রশ্ন
সত্তাতত্ত্বের কিছু মৌলিক প্রশ্ন হল:
বিভিন্ন দার্শনিক এই প্রশ্নগুলোর বিভিন্ন জবাব দেওয়ার চেষ্টা করেছেন । সাধারণত বিষয় এবং বিষয়ীর মধ্যকার ভিন্নতা দ্বারা এই প্রশ্নগুলোর উত্তর প্রদানের চেষ্টা করেছেন দার্শনিকরা । তবে একেকজনের জবাব অন্যজন থেকে সম্পূর্ণ আলাদা, সকলের স্বতন্ত্র চিন্তাগুলো নিয়ে জ্ঞানবিদ্যা ও কৃত্রিম বুদ্ধিমত্তার মতন শাখাগুলো সৃষ্টি হয়েছে । তত্ত্ববিদ্যক প্রকরণগুলো বিভিন্ন অনুক্রমে শ্রেণীবদ্ধ করা হয়েছে । এরিষ্টটলের করা শ্রেণীবিন্যাসে সত্তাকে বুঝানো হয়েছে সত্তা দ্বারাই । যথাঃ
এসকল তত্ত্ববিদ্যক প্রশ্নের আরো কিছু উদাহরণঃ
ধারণা
অপরিহার্য তত্ত্ববিদ্যক দ্বি-বিভাজনসমূহঃ
ভাববাদ ও বাস্তববাদ
প্রকার
দার্শনিকগণ বিমূর্ততার মানদণ্ড ব্যবহার করে সত্তাতত্ত্বকে বিভিন্ন উপায়ে শ্রেণীবিন্যস্ত করেন । যথাঃ
ইতিহাস
সত্তাতত্ত্বের উল্লেখ পাওয়া যায় প্রথম সহস্রাব্দের প্রথম শতকে হিন্দু দর্শনের সাংখ্য সম্প্রদায়ে । গুণের বৈশিষ্ট্যের ধারণায় এর তিনটি ভাগের কথা বলা হয়, যথা স্বতঃ,তম ও রজ ; যা সকল অস্তিত্বশীল বস্তুর মধ্যে বিদ্যমান থাকে  ; এটি এই সম্প্রদায়ের একটি উল্লেখযোগ্য ধারণা ।
পারমানাইডিস এবং একত্ববাদ
গ্রীক দর্শনে, পারমানাইডিস খ্রিস্টপূর্ব পঞ্চম শতাব্দীর দিকে প্রথম অস্তিত্বের মৌলিক প্রকৃতির তত্ত্ববিদ্যক বৈশিষ্ট্য প্রদান করেন । তার প্রকৃতিবিষয়ক পদ্য On Nature এ তিনি অস্তিত্ব বিষয়ে দুইটি ধারণা প্রদান করেন; কোনকিছু থেকেই কোনকিছু আসেনা তাই অস্তিত্ব চিরন্তন । ফলস্বরূপ সত্য বিষয়ে আমাদের ধারণা ভ্রান্ত এবং অমূলক হতে পারে । পাশ্চাত্য দর্শনের বেশিরভাগ ধারণাই মিথ্যা প্রতিপাদন নীতিকে অনুসরণ করে, এই নীতির ধারণা পারমানাইডিসের এ মত থেকেই সৃষ্ট । এর দ্বারা বোঝানো হয় অস্তিত্ব হলো যা আমরা চিন্তা করি,সৃষ্টি করি এবং ধারণ করি । প্রকৃত বাস্তবতার ধারণা আমরা নাও পেতে পারি তবে তা অস্তিত্বশীলতা থেকে কখনোই বিনষ্ট হয়ে যাবেনা । পারমেনাইডিস বলেন, আমাদের অভিজ্ঞতার মাধ্যমে প্রাপ্ত জ্ঞান ভ্রমমূলক ।
তত্ত্ববিদ্যক দ্বৈতবাদ
পারমানাইডিসের তত্ত্ববিদ্যক একত্ববাদের বিপরীত মতই হচ্ছে তত্ত্ববিদ্যক দ্বৈতবাদ । এনাক্সেগোরাস এবং লিউসিপাস সত্তা এবং বাস্তবতার ধারণার পরিবর্তন সাধন করেন ।
রুনি মেয়ারা
প্যাট্রিসিয়া রুনি মেয়ারা (ইংরেজি: Patricia Rooney Mara, ; (জন্ম ১৭ এপ্রিল ১৯৮৫) হলেন একজন মার্কিন অভিনেত্রী। তিনি কয়েকটি স্বাধীন চলচ্চিত্রে পার্শ্ব ভূমিকায় কাজের মাধ্যমে তার কর্মজীবন শুরু করেন, যার মধ্যে রয়েছে ট্যানার হল (২০০৯), আ নাইটমেয়ার অন এল্ম স্ট্রিট এবং জীবনীমূলক নাট্যধর্মী দ্য সোশ্যাল নেটওয়ার্ক (২০১০)।
২০১১ সালে মেয়ারা ডেভিড ফিঞ্চার পরিচালিত দ্য গার্ল উইথ দ্য ড্রাগন ট্যাটু ছবিতে নাম ভূমিকায় অভিনয়ের মাধ্যমে সমাদৃত হন এবং পরিচিতি লাভ করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ২০১৩ সালে তিনি থ্রিলারধর্মী সাইড ইফেক্টস, স্বাধীন নাট্যধর্মী এইন্ট দেম বডিজ সেন্ট্‌স ও বিজ্ঞান কল্পকাহিনী হার এবং ২০১৪ সালে ট্র্যাশ ছবিগুলোতে শ্রেষ্ঠাংশে অভিনয় করেন। ২০১৫ সালে তিনি টড হেইন্সের প্রণয়ধর্মী নাট্য চলচ্চিত্র ক্যারল-এ অভিনয় করে সামদৃত হন এবং ২০১৫ কান চলচ্চিত্র উৎসবে যৌথভাবে শ্রেষ্ঠ অভিনেত্রীর পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
প্রারম্ভিক জীবন
মেয়ারা ১৯৮৫ সালের ১৭ই এপ্রিল নিউ ইয়র্কের বেডফোর্ডে জন্মগ্রহণ করেন। মেয়ারার মায়ের পরিবার (রুনি পরিবার) পিটসবার্গ স্টিলারস এবং বাবার পরিবার (মেয়ারা পরিবার) নিউ ইয়র্ক জায়ান্ট্‌স প্রতিষ্ঠা করে। তার পিতা টিমোথি ক্রিস্টোফার মেয়ারা হলেন নিউ ইয়র্ক জায়ান্টসের সহ-সভাপতি এবং মাতা ক্যাথলিন ম্যাকনাল্টি (প্রদত্ত নাম: রুনি) একজন আবাসন প্রকল্পের প্রতিনিধি। মেয়ারা চার ভাইবোনের মধ্যে তৃতীয়। তার বড় ভাই ড্যানিয়েল, বড় বোন কেট মেয়ারা একজন অভিনেত্রী এবং ছোট ভাই কনর।
২০০৩ সালে ফক্স লেন হাই স্কুল থেকে পাস করার পর তিনি চারমাস দক্ষিণ আমেরিকার ইকুয়েডর, পেরু ও বলিভিয়ায় সফর করেন। তিনি এক বছর জর্জ ওয়াশিংটন বিশ্ববিদ্যালয়ে পড়ার পর নিউ ইয়র্ক বিশ্ববিদ্যালয়ের গ্যালাটিন স্কুল অব ইন্ডিভিজুয়ালাইজড স্টাডিতে মনোবিজ্ঞান, আন্তর্জাতিক সামাজিক নীতি ও অ-মুনাফা বিষয়ে ২০১০ সালে স্নাতক ডিগ্রি অর্জন করেন।
পশতুনখোয়া মিল্লি আওয়ামী পার্টি
পশতুনখোয়া মিল্লি আওয়ামী পার্টি (پښتونخوا ملي عوامي ګوند; ) হচ্ছে পাকিস্তানের বেলুচিস্তান প্রদেশের একটি রাজনৈতিক দল। দলটির সংক্ষিপ্ত নাম হচ্ছে পিএমএএপি (PMAP) কিংবা পিকেএমএপি (PKMAP)। ২০১৩ সালে অনুষ্ঠিত হওয়া পাকিস্তানের সাধারণ নির্বাচনের পর এই দলটি পাকিস্তান মুসলিম লীগ- নওয়াজের সাথে জোটবদ্ধ হয়ে বেলুচিস্তান প্রাদেশিক সরকারের অংশীদার ছিল এবং পরবর্তী সময়ে দলটি পিএমএল-এন সরকারের বেশ কয়েকটি চ্যালেঞ্জের সময়ে পিএমএল-এনের পাশে ছিল।
মতাদর্শ
পশতুনখোয়া মিল্লি আওয়ামী পার্টি পাকিস্তানের উত্তর-পশ্চিমাঞ্চলীয় কেন্দ্রশাসিত উপজাতীয় এলাকাগুলোকে (এফএটিএ) খায়বার পাখতুনখোয়া প্রদেশে একীভূত করার বিরোধিতা করেছে এবং দলটি তাদের এই অবস্থানের জন্য ব্যাপক সমালোচিত হয়েছে। এই দলটির প্রধান হচ্ছে পশতুন জাতীয়তাবাদী নেতা মেহমুদ খান আছকজাই। তিনি এর পূর্বে পরামর্শ দিয়েছিলেন যে কেন্দ্রশাসিত উপজাতীয় এলাকাগুলোকে কোনও গভর্নর বা কাউন্সিলর দ্বারা পরিচালিত করা উচিত। আর এই গভর্নর বা কাউন্সিলরগণ প্রাপ্ত বয়স্ক জনগণের ভোটাধিকার প্রয়োগ তথা ভোটদানের মাধ্যমে নির্বাচিত হওয়া উচিত। এছাড়াও পশতুনখোয়া মিল্লি আওয়ামী পার্টির প্রধান আছাকজাই পাক-আফগান সীমান্ত থেকে শুরু করে পাকিস্তানের মিয়ানওয়ালি পর্যন্ত অঞ্চলে বসবাসকারী পশতুনদের জন্য একটি স্বতন্ত্র প্রদেশ গঠনেরও আহ্বান জানিয়েছেন।
নির্বাচনী ইতিহাস
২০১৮ সালে অনুষ্ঠিত হওয়া পাকিস্তানের সাধারণ নির্বাচনে দলটির নেতা মেহমুদ খান আছকজাই তার নিজ আসন থেকেই পরাজিত হন। এই আসনটিও দলটির হাতছাড়া হওয়ার ফলে সর্বশেষ সাধারণ নির্বাচলে দলটি জাতীয় পরিষদে একটিও আসন জয় করতে পারেনি। অন্যদিকে বেলুচিস্তান প্রদেশের প্রাদেশিক পরিষদে পশতুনখোয়া মিল্লি আওয়ামী পার্টি একটি আসন জয় লাভ করতে সক্ষম হয়। এর আগে ২০১৩ সালে অনুষ্ঠিত হওয়া পাকিস্তান সাধারণ ও প্রাদেশিক পরিষদ নির্বাচনে এই দলটি জাতীয় পরিষদে তিনটি এবং বেলুচিস্তান প্রাদেশিক পরিষদে ১০ টি আসনে জয় লাভ করে। অন্য দিকে ২০০২ সালের নির্বাচনে পিকেএমএপি একটি  জাতীয় পরিষদের আসন এবং বেলুচিস্তান প্রাদেশিক পরিষদের তিনটি প্রাদেশিক আসন লাভ করতে সক্ষম হয়। ১৯৯৭ সালের নির্বাচনে দলটি দুটি প্রাদেশিক পরিষদের আসনে জয় লাভ করতে সক্ষম হয়। ১৯৯৩ সালে এটি তিনটি জাতীয় পরিষদের াসন এবং চারটি প্রাদেশিক পরিষদের আসনে বিজয় লাভ করে। এর পূর্বে ১৯৯০ সালের নির্বাচনে পশতুনখোয়া মিল্লি আওয়ামী পার্টি তিনটি প্রাদেশিক পরিষদের আসনে জয় অর্জনে সক্ষম হয়।
শব্দ (ব্যাকরণ)
ভাষাবিজ্ঞানে, শব্দ বলতে কোনো ভাষার মৌখিক ও লৈখিক একককে বোঝায়। ব্যাকরণিক সংজ্ঞা মতে, শব্দ বলতে কিছু অর্থবোধক ধ্বনিসমষ্টিকেও নির্দেশ করে, যা একটি বাক্য গঠনের মূল উপাদান। এক্ষেত্রে শব্দকে "পদ" বলে। শব্দ একাধিক বর্ণ ও অক্ষর সমন্বয়ে গঠিত হয়ে থাকে।
উৎপত্তিগত
বাংলা ভাষা র শব্দকে উৎপত্তিগত দিক দিয়ে পাঁচ ভাগে ভাগ করা হয়েছে। এ ভাগগুলো হলো : তৎসম শব্দ, অর্ধ-তৎসম শব্দ, তদ্ভব শব্দ, দেশি শব্দ ও বিদেশি শব্দ।
তৎসম শব্দ
যেসব শব্দ সংস্কৃত ভাষা থেকে সরাসরি বাংলা ভাষায় চলে এসেছে সে সব শব্দকে বলা হয় তৎসম শব্দ। উদাহরণঃ- চন্দ্র, সূর্য, নক্ষত্র, ভবন, ধর্ম, পাত্র, মনুষ্য, জল, মস্তক, অন্ন, গৃহ, চরণ, তৃণ, অগ্রহায়ণ,ভাষা ইত্যাদি'
অর্ধ-তৎসম শব্দ:
যে-সব সংস্কৃত শব্দ কিছুটা পরিবর্তিত হয়ে বাংলা ভাষায় গৃহীত হয়েছে সেগুলোকে বলা হয় অর্ধ-তৎসম শব্দ। যেমনঃ জ্যোৎস্না˂>জ্যোছনা, শ্রাদ্ধ >ছেরাদ্দ, গৃহিণী˂>গিন্নি, বৈষ্ণব˂>বোষ্টম, কুৎসিত >কুচ্ছিত।
তদ্ভব শব্দ
বাংলা ভাষা গঠনের সময় প্রাকৃত বা অপভ্রংশ থেকে যে সব শব্দ পরিবর্তিত হয়ে বাংলা ভাষায় গৃহীত হয়েছিলো, সেগুলোকেই বলা হয় তদ্ভব শব্দ। অবশ্য, তদ্ভব শব্দের মূল অবশ্যই সংস্কৃত ভাষায় থাকতে হবে। যেমন- সংস্কৃত ‘হস্ত’ শব্দটি প্রাকৃততে ‘হত্থ’ হিসেবে ব্যবহৃত হতো। আর বাংলায় এসে সেটা আরো সহজ হতে গিয়ে হয়ে গেছে ‘হাত’। তেমনি, চর্মকার˂>চম্মআর˂ >চামার,
দেশি শব্দ
বর্তমান বাংলা ভাষাভাষীদের ভূখণ্ডে অনেক আদিকাল থেকে যারা বাস করতো সেইসব আদিবাসীদের ভাষার যে সকল শব্দ বাংলা ভাষায় গৃহীত হয়েছে সে সব শব্দকে বলা হয় দেশি শব্দ। এই আদিবাসীদের মধ্যে আছে - কোল, মুণ্ডা, ভীম, খোকা,চাঁপা,কুলা,গঞ্জ,ডাব,ডাগর, টোপল ইত্যাদি। দেশী শব্দের উদাহরণ কুড়ি (বিশ) - কোলভাষা, পেট (উদর) - তামিল ভাষা।
বিদেশি শব্দ
(১) ধর্মসংক্রান্ত শব্দ: আল্লাহ, ইসলাম, ঈমান, অজু, কোরবানি, কুরআন, কিয়ামত, গোসল, জান্নাত, জাহান্নাম, তওবা, তসবি, জাকাত, হজ, হাদিস, হারাম, হালাল ইত্যাদি।
(২) প্রশাসনিক ও সাংস্কৃতিক শব্দ: আদালত, আলেম, ইনসান, ঈদ, উকিল, ওজর, এজলাস, এলেম, কানুন, কলম, কিতাব, কেচ্ছা, খারিজ, গায়েব, দোয়াত, নগদ, বাকি, মহকুমা, মুন্সেফ, মোক্তার, রায় ইত্যাদি।
(১) ধর্মসংক্রান্ত শব্দ: খোদা, গুনাহ, দোজখ, নামাজ, পয়গম্বর, ফেরেশতা, বেহেশত, রোজা ইত্যাদি।
(২) প্রশাসনিক ও সাংস্কৃতিক শব্দ: কারখানা, চশমা, জবানবন্দি, তারিখ, তোশক, দফতর, দরবার, দোকান, দস্তখত, দৌলত, নালিশ, বাদশাহ, বান্দা, বেগম, মেথর, রসদ ইত্যাদি।
(৩) বিবিধ শব্দ: আদমি, আমদানি, জানোয়ার, জিন্দা, নমুনা, বদমাশ, রফতানি, হাঙ্গামা ইত্যাদি।
ড. মুহম্মদ শহীদুল্লাহর মতে, বাংলা ভাষায় ব্যবহৃত বিদেশি শব্দগুলোর মধ্যে ফারসি শব্দই সবচেয়ে বেশি।
(১) প্রায় অপরিবর্তিত উচ্চারণে- চেয়ার, টেবিল, পেন, পেন্সিল, ইউনিভার্সিটি, ইউনিয়ন, কলেজ, টিন, নভেল, নোট, নোট, পাউডার, ব্যাগ, ফুটবল, মাস্টার, লাইব্রেরি, স্কুল, ব্যাংক ইত্যাদি।
(২) পরিবর্তিত উচ্চারণে - স্কুল (school), বাক্স (box), হাসপাতাল (hospital), বোতল (bottle), ডাক্তার (doctor), ইংরেজি  (English) ইত্যাদি।
এ ছাড়াও আরেকটি বিশেষ ধরনের শব্দ আছে। দুইটি ভিন্ন ধরনের শব্দ সমাসবদ্ধ হয়ে বা অন্য কোনো উপায়ে একত্রিত হলে ওই নতুন শব্দটিকে বলা হয় মিশ্র শব্দ। এক্ষেত্রে যে দুইটি শব্দ মিলিত হলো, তাদের শ্রেণিবিভাগ চিনতে পারাটা খুব জরুরি। যেমনঃ
শাকসবজি (তৎসম+ ফারসি)
গঠন অনুসারে শ্রেণিবিভাগ
গঠন অনুসারে শব্দকে দুই ভাগে ভাগ করা হয়। যথাঃ (ক) মৌলিক শব্দ এবং (খ) সাধিত শব্দ
সাধিত শব্দ
যে সব শব্দকে বিশ্লেষণ করলে অর্থসঙ্গতিপূর্ণ ভিন্ন একটি শব্দ পাওয়া যায়, তাদেরকে সাধিত শব্দ বলে। মূলত, মৌলিক শব্দ থেকেই বিভিন্ন ব্যাকরণসিদ্ধ প্রক্রিয়ায় সাধিত শব্দ গঠিত হয়।
মৌলিক শব্দ সমাসবদ্ধ হয়ে কিংবা প্রত্যয় বা উপসর্গ যুক্ত হয়ে সাধিত শব্দ গঠিত হয়। যেমনঃ • সমাসবদ্ধ হয়ে - চাঁদের মত মুখ = চাঁদমুখ • প্রত্যয় সাধিত - ডুব+উরি = ডুবুরি • উপসর্গযোগে - প্র+শাসন = প্রশাসন
অর্থমূলক শ্রেণিবিভাগ
অর্থগতভাবে শব্দসমূহকে ৩ ভাগে ভাগ করা যায়:
যৌগিক শব্দ
যে-সব শব্দের ব্যুৎপত্তিগত অর্থ ও ব্যবহারিক অর্থ একই, তাদের যৌগিক শব্দ বলে। অর্থাৎ, শব্দগঠনের প্রক্রিয়ায় যাদের অর্থ পরিবর্তিত হয় না, তাদেরকে যৌগিক শব্দ বলে।
যেমনঃ গায়কের কর্তব্য বাবুয়ানা ঢঙে মধুর সুরে দৌহিত্রকে চিকামারা গান শোনানো। মূল শব্দ শব্দ গঠন (অর্থ) অর্থ গায়ক=গৈ+অক- গান করে যে। কর্তব্য=কৃ+তব্য- যা করা উচিত। বাবুয়ানা=বাবু+আনা- বাবুর ভাব। মধুর=মধু+র- মধুর মতো মিষ্টি গুণযুক্ত। দৌহিত্র=দুহিতা+ষ্ণ্য- (দুহিতা= মেয়ে, ষ্ণ্য= পুত্র) কন্যার পুত্র, নাতি। চিকামারা=চিকা+মারা- দেওয়ালের লিখন।
রূঢ় বা রূঢ়ি শব্দ
যেমনঃ প্রবীণ ব্যক্তি হস্তীতে চড়ে তৈল নিয়ে গবেষণা করে সন্দেশ বানিয়ে বাঁশি বাজায়। হস্তী=হস্ত+ইন,(হাত আছে যার;গঠনগত অর্থ) কিন্তু হস্তী বলতে একটি পশুকে বোঝায়। গবেষণা=গো+এষণা (গো=গরু, এষণা=খোঁজা) ব্যাপক অধ্যয়ন ও পর্যালোচনা। বাঁশি=বাঁশ+ইন,(বাঁশ দিয়ে তৈরি) বাঁশের তৈরি বিশেষ বাদ্যযন্ত্র। তৈল=তিল+ষ্ণ্য, (তিল থেকে তৈরি স্নেহ পদার্থ) উদ্ভিদ থেকে তৈরি যে কোন স্নেহ পদার্থ। প্রবীণ=প্র+বীণা (প্রকৃষ্টরূপে বীণা বাজায় যিনি) অভিজ্ঞ বয়স্ক ব্যক্তি। সন্দেশ=সম+দেশ (সংবাদ) মিষ্টান্ন বিশেষ
যোগরূঢ় শব্দ
যে সব শব্দের ব্যুৎপত্তিগত অর্থ আর ব্যবহারিক অর্থ সম্পূর্ণ পৃথক নয়,বরং ব‍্যুৎপত্তিগত অর্থ কে অনুসরন করে ব‍্যবহারিক অর্থ প্রকাশিত হয়, তাকে যোগরূঢ় শব্দ বলে।
অথবা, সমাস নিষ্পন্ন যে সকল শব্দ সম্পূর্ণভাবে সমস্যমান পদসমূহের অনুগামী না হয়ে কোনো বিশিষ্ট অর্থ গ্রহণ করে, তাদের যোগরূঢ় শব্দ বলে। প্রসিদ্ধ অর্থই যোগরূঢ় অর্থ। যেমনঃ কবিতা
পঙ্কজ-পঙ্কে জন্মে যা (পদ্মফুল) রাজপুত-রাজার পুত্র, (ভারতের একটি জাতি বিশেষ) মহাযাত্রা-মহাসমারোহে যাত্রা (মৃত্যু) জলধি-জল ধারণ করে যা/এমন (সাগর)
নবসৃষ্ট বা পরিশব্দ বা পারিভাষিক শব্দ
বিভিন্ন বিদেশি শব্দের অনুকরণে ভাবানুবাদমূলক যেসব প্রতিশব্দ সৃষ্টি করা হয়েছে, সেগুলোকে নবসৃষ্ট বা পরিশব্দ বা পারিভাষিক শব্দ বলে। মূলত প্রচলিত বিদেশি শব্দেরই এরকম পারিভাষিক শব্দ তৈরি করা হয়েছে।
যেমনঃ পারিভাষিক শব্দ মূল বিদেশি শব্দ পারিভাষিক শব্দ মূল বিদেশি শব্দ অম্লজান - Oxygen সচিব - Secretary উদযান -Hydrogen স্নাতক - Graduate নথি - File স্নাতকোত্তর - Post Graduate প্রশিক্ষণ -Training সমাপ্তি - Final ব্যবস্থাপক - Manager সাময়িকী - Periodical বেতার - Radio সমীকরণ - Equation
শ্রেষ্ঠ বাঙালি (চলচ্চিত্র)
শ্রেষ্ঠ বাঙালি হচ্ছে ২০১৭ সালে মুক্তিপ্রাপ্ত একটি বাংলা চলচ্চিত্র যেটি স্বপন সাহা পরিচালনা করেন, চলচ্চিত্রটি ২২ সেপ্টেম্বর তারিখে মুক্তি পায়। চলচ্চিত্রটির মুখ্য ভূমিকায় ছিলেন রাজপাল যাদব, উল্কা গুপ্তা, লাবণী সরকার এবং শক্তি কাপুর। প্রভূ দেবা চলচ্চিত্রটির নাচ পরিচালনা করেন।
সিরমৌর
সিরমৌর (Sirmaur) ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
শাফিয়া খাতুন
শাফিয়া খাতুন (১৫ জানুয়ারি ১৯৩১ - ১১ ফেব্রুয়ারি ১৯৯৩) ছিলেন একজন বাংলাদেশি ভাষাসৈনিক, শিক্ষাবিদ, সংগঠক এবং সাবেক সমাজ কল্যাণ ও মহিলা বিষয়ক মন্ত্রণালয়ের উপদেষ্টা (মন্ত্রী)। এক সময়ের ঢাকা বিশ্ববিদ্যালয় ছাত্রীদের একমাত্র আবাসস্থল চামেলি হাউস ছাত্র সংসদের ভিপি ছিলেন।
প্রারম্ভিক জীবন
শাফিয়া ১৯৩১ সালের ১৫ জানুয়ারি লালমনিরহাট জেলার আদিতমারী উপজেলাধীন বিন্নাগারী (বর্তমান দক্ষিণ বত্রিশ হাজারী) গ্রামে জন্মগ্রহণ করেন। তার বাবা মীর আসগর আলী ছিলেন খ্যাতনাম আইনজীবী। আসগর আলী কলকাতায় আইন পেশায় নিযুক্ত ছিলেন।
শিক্ষা জীবন
শাফিয়া খাতুন ১৯৪৬ সালে মেট্রিক, ১৯৪৮ সালে লেডি ব্রাবোর্ন কলেজ থেকে আইএ ও পরে বিএ পাস করেন। ১৯৫০ সালে তিনি ঢাকা বিশ্ববিদ্যালয়ের এমএ প্রথম পর্বে ভর্তি হন। ঢাকা বিশ্ববিদ্যালয়ের অর্থনীতি বিভাগ থেকে তিনি এমএ, ১৯৬১ সালে ঢাকা বিশ্ববিদ্যালয়ের শিক্ষা ও গবেষণা ইনসটিটিউট থেকে এম.এড. ডিগ্রী এবং ১৯৬৫ সালে যুক্তরাষ্ট্রের উত্তর কলোরাডো বিশ্ববিদ্যালয় থেকে মনোবিজ্ঞানে ডক্টরেট ডিগ্রি লাভ করেন।
কর্মজীবন
শাফিয়া খাতুন ১৯৬৬ সালে অধ্যাপক হিসেবে ঢাকা বিশ্ববিদ্যালয়ে শিক্ষা ও গবেষণা ইনসটিটিউটে যোগদান করেন। তিনি ১৯৭৭ সালে বাংলাদেশ পাবলিক সার্ভিস কমিশনের সদস্য নিযুক্ত হন। ১৯৮৩ সালে তৎকালীন প্রেসিডেন্ট এইচ. এম. এরশাদ তাকে সমাজ কল্যাণ ও মহিলা বিষয়ক মন্ত্রনালয়ের উপদেষ্টা নিয়োগ করেন। তার হাত দিয়েই ১৯৮৪ সালের ১ ফেব্রুয়ারি লালমনিরহাট জেলা উদ্বোধন হয়।
ভাষা সৈনিক
১৯৫২ সালে উর্দুকে পাকিস্তানের একমাত্র রাষ্ট্রভাষা করার কথা ঘোষণা করলে ছাত্র-জনতার মধ্যে তাৎক্ষণিকভাবে যে প্রতিক্রিয়া হয় শাফিয়া খাতুন তাতে আন্দোলিত হন। তিনি উইমেন স্টুডেন্টস ইউনিয়নের ভিপি হিসেবে এ সময় ভাষা আন্দোলনে ছাত্রীদের সংগঠিত করার কাজে অগ্রণী ভূমিকা পালন করেন। শাফিয়া খাতুন ঢাকা বিশ্ববিদ্যালয় ছাত্রীনিবাস ‘চামেলি হাউসে’র ছাত্রীদের নিয়ে বৈঠক করেন এবং তাদের রাষ্ট্রভাষা বাংলার দাবিতে আন্দোলনে শরিক হতে আহ্বান জানান। ভাষা সৈনিক রওশন আরা বাচ্চু তার স্মৃতিচারণে শাফিয়া খাতুন সরাসরি ভাষা আন্দোলনের যোগ দেয়ার বিষয়ে বলেন একুশে ফেব্রুয়ারির ঠিক আগের রাত। যাখন ঢাকা বিশ্ববিদ্যালয়ের ছাত্রীরা আঁচ করতে পারলেঅ পরের দিন ১৪৪ ধারা ভাঙা হবে না। রাতে এ খবর শোনার সঙ্গে সঙ্গে ছাত্রীদের মাঝে উত্তেজনা ছড়িয়ে পড়ে। ২১ ফেব্রুয়ারির দিন বিভিন্ন স্কুল কলেজ থেকে ছাত্রীদেও নিয়ে আসার ভার ছিল বিশ্ববিদ্যালয়ের ছাত্রীদের ওপর। ছাত্রীরা কয়েকটি গ্রুপে বিভক্ত হয়ে এ দায়িত্ব নেয়। প্রথম দলেই মেয়েরা ১৪৪ ধারা ভেঙ্গে বেরিয়ে যায় এ দলে ছিলেন শাফিয়া খাতুন। সাফিয়া খাতুন লাাঠর ওপর দিয়ে লাফ দিয়ে চলে যান। পরে তার দেখাদেখি অন্য নারী শিক্ষার্থীরাও ১৪৪ ধারা ভঙ্গ করে ভাষা আন্দোলনে অংশ নেয়।  তিনি ঢাকা শহরের বিভিন্ন মহিলা কলেজে ও গার্লস স্কুলে ছাত্রীদের সুসংগঠিত করে আন্দোলনমুখী করার কাজে নানা কৌশল অবলম্বন করেন। এক একটি শিক্ষাপ্রতিষ্ঠানে একজন বা একাধিক সহপাঠী ছাত্রীকে দায়িত্ব বণ্টন করে তিনি আন্দোলনে জনমত গঠনের কাজে প্রবৃত্ত হন। চামেলি হাউসে রাষ্ট্রভাষা বাংলার দাবিতে বেশ কয়েকটি বৈঠক, সমাবেশ ও মিছিলে তিনি নেতৃত্ব দেন।
১৯৫২ সালের ৪ ফেব্রুয়ারি ঢাকা বিশ্ববিদ্যালয়ের সর্বদলীয় রাষ্ট্রভাষা সংগ্রাম পরিষদের আহ্বানে ছাত্র ধর্মঘট পালিত হয়। ধর্মঘট চলাকালীন ছাত্রীদের একটি মিছিলে শাফিয়া খাতুন নেতৃত্ব দেন। মিছিলটি ঢাকা বিশ্ববিদ্যালয় প্রাঙ্গণে ছাত্রদের মিছিলের সঙ্গে যুক্ত হয়ে তৎকালীন পূর্ব পাকিস্তানের প্রধানমন্ত্রীর বাসভবন অভিমুখে গমন করে। ফেব্রুয়ারি মাসব্যাপী অনুষ্ঠিত ভাষা আন্দোলনের প্রায় প্রতিটি সভা ও সমাবেশে শাফিয়া খাতুনকে আপসহীন ভূমিকায় অবতীর্ণ হতে দেখা গেছে। ২১ ফেব্রুয়ারি ঢাকা বিশ্ববিদ্যালয়ের আমতলায় অনুষ্ঠিত ছাত্রজনতার সমাবেশকে সাফল্যমণ্ডিত করার জন্য ছাত্রীদের পরিচালনার নেতৃত্বে ছিলেন শাফিয়া খাতুন। তিনি বিভিন্ন ছাত্রী নেত্রীদের ঢাকা শহরের বিভিন্ন মহিলা কলেজ ও বালিকা বিদ্যালয়ে গমন করে সেখান থেকে মিছিল সহকারে অকুস্থলে ছাত্রীদের নিয়ে আসতে উদ্বুদ্ধ করেন। তার সাংগঠনিক দূরদর্শিতার জন্যই সে দিন বিপুলসংখ্যক ছাত্রীকে আমতলার সমাবেশস্থলে যোগ দেয়। আমতলার সমাবেশে প্রথম চারজন করে বের হওয়ার কথা যখন আলোচিত হয়, তিনি তাতে উত্তেজিত হয়ে পড়েন। শাফিয়া খাতুন মনে করেন, চারজন করে ভিন্ন ভিন্ন গ্রুপে ছাত্রছাত্রীদের বের হওয়ার ফলে ১৪৪ ধারা ভঙ্গ হবে না। তিনি ১৪৪ ধারা ভঙ্গ করে সব ছাত্রছাত্রীর এক সঙ্গে বের হওয়ার পক্ষে অবস্থান নিয়েছিলেন। ১৪৪ ধারা ভঙ্গ করার প্রক্রিয়া শুরুর নেতৃত্ব দেন শাফিয়া খাতুন। এসব আন্দোলনে তার সাথে ছিলেন সুফিয়া ইব্রাহীম, রওশন আরা বাচ্চু, শামসুন্নাহার, হালিমা খাতুন।
রাজনৈতিক কর্মকাণ্ড
ছাত্রজীবনে ড. শাফিয়া খাতুন ঢাকা বিশ্ববিদ্যালয় ছাত্র ইউনিয়নের সহ সভাপতি ছিলেন। ঢাকা বিশ্ববিদ্যালয়ের ওমেন হল ইউনিয়নের (১৯৫০-৫১) জি.এস ও  এক সময়ের ঢাকা বিশ্ববিদ্যালয়ের ছাত্রীদের একমাত্র আবাসস্থল  চামেলি হাউস ছাত্র সংসদের ভিপি (১৯৫১-১৯৫২) ছিলেন। ১৯৫২ সালে পুলিশের ব্যারিকেড ভেঙ্গে ১৪৪ ধারা ভাঙার মূখ্য ভূমিকা ছিল তার। ওই বছরই তিনি শুভেচ্ছা সফরে তুরস্কে যান।
স্বীকৃতি ও সম্মাননা
২০১৭ সালে ২১ ফেব্রুয়ারি শহীদ দিবস ও আন্তর্জাতিক মাতৃভাষা দিবস উপলক্ষে আদিতমারী উপজেলা প্রশাসন তাকে মরণোত্তর সংবর্ধনা দেন। তার জন্মস্থানে লালমনিরহাট আদিতমারী উপজেলায় একটি বিদ্যালয়ের নামকরণ করা হয়েছে তার ড. শাফিয়া খাতুন উচ্চ বিদ্যালয়   ভাষা আন্দোলনে তার ভূমিকার কথা স্মরণ করে ঢাকা করপোরেশন ধানমন্ডিতে একটি রাস্তার নামকরণ করেছে ‘ভাষাসৈনিক শাফিয়া খাতুন সড়ক’।
মৃত্যু
শাফিয়া খাতুন ১৯৯৩ সালের ১১ ফেব্রুয়ারি মৃত্যুবরণ করেন।
দিগঙ্গনা সূর্যবংশী
দিগঙ্গনা সূর্যবংশী (জন্ম: ১৫ অক্টোবর ১৯৯৭) একজন ভারতীয় টেলিভিশন এবং চলচ্চিত্র অভিনেত্রী, সঙ্গীতশিল্পী এবং গ্রন্থকার। দিগঙ্গনা স্টার প্লাসের টেলিভিশন ধারাবাহিক এক বীর কি আরদাস...বীরা-তে বীরা কৌর সম্পূরন সিংয়ের চরিত্রে অভিনয় করেছিলেন।  ২০১৫ সালে তিনি আপাতবাস্তব অনুষ্ঠান বিগ বস ৯-এ অংশ নিয়েছিলেন।
প্রাথমিক জীবন
দিগঙ্গনার বাবা নীরাজ সূর্যবংশী এবং মা সরিতা সূর্যবংশী।
দিগঙ্গনা ভারতের মুম্বইয়ের মিঠাবাই কলেজ থেকে দ্বাদশ বোর্ড সম্পন্ন করেছেন, যেখানে তিনি এক বীর কি আরদাস...বীরা-এর শুটিং চলাকালীন পরীক্ষায় অংশ নিয়েছিলেন।
রায়ান গসলিং
রায়ান থমাস গসলিং (জন্ম ১২ নভেম্বর, ১৯৮০) হলেন একজন কানাডীয় অভিনেতা ও সঙ্গীতশিল্পী। ডিজনি চ্যানেলের দ্য মিকি মাউস ক্লাব (১৯৯৩-১৯৯৫) এ শিশু শিল্পী হিসেবে তিনি তার কর্মজীবন শুরু করেন এবং পরবর্তীতে আর ইউ অ্যাফ্রেড অফ দ্য ডার্ক? (১৯৯৫) এবং গুজবাম্পস (১৯৯৬) এর মত পারিবারিক অনুষ্ঠানে তাকে দেখা যায়। চলচ্চিত্রে তার প্রথম কাজ হল নব্য-নাৎসিবাদ বিষয়ক দ্য বিলিভার (২০০১) এবং পরে তিনি কয়েকটি স্বাধীন চলচ্চিত্র, যেমন মার্ডার বাই নাম্বার্স (২০০২), দ্য স্লটার রুল (২০০২) এবং দ্য ইউনাইটেড স্টেটস অফ লিল্যান্ড (২০০৩) চলচ্চিত্রে অভিনয় করেন।
গসলিং বাণিজ্যিকভাবে সফল প্রণয়ধর্মী নাট্য চলচ্চিত্র দ্য নোটবুক (২০০৪) এ প্রধান চরিত্রে অভিনয়ের মধ্য দিয়ে প্রথম বিশ্বব্যাপী দর্শকদের দৃষ্টি আকর্ষণ করেন। হাফ নেলসন (২০০৬) চলচ্চিত্রে মাদকাসক্ত শিক্ষক হিসেবে তার অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং লার্স অ্যান্ড দ্য রিয়াল গার্ল (২০০৭) চলচ্চিত্রে তার অভিনয়ের জন্য তিনি সেরা নাট্য চলচ্চিত্রের অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিন বছর বিরতির পর গসলিং নাট্যধর্মী ব্লু ভেলেন্টাইন (২০১০) চলচ্চিত্রের মধ্য দিয়ে তিনি তার দ্বিতীয় গোল্ডেন গ্লোব পুরস্কারের মনোনয়ন লাভ করেন। গসলিং ২০১১ সালে তিনটি মূলধারার চলচ্চিত্রে অভিনয় করেন। চলচ্চিত্রগুলো হল প্রণয়মূলক হাস্যরসাত্মক নাট্যধর্মী ক্রেজি, স্টুপিড, লাভ, রাজনৈতিক নাট্যধর্মী দি আইডিজ অফ মার্চ এবং নব্য-নোয়া অপরাধ থ্রিলারধর্মী ড্রাইভ এবং আরও দুটি গোল্ডেন গ্লোব পুরস্কারের মনোনয়ন লাভ করেন।
২০১৪ সালে লস্ট রিভার দিয়ে তার চলচ্চিত্র পরিচালনায় অভিষেক হয়। এটি দুর্বল সমালোচনা লাভ করে। তবে পরের দুই বছরে তার পূর্ব থেকে অধিকতর সফলতা আসে অর্থ সম্পর্কিত হাস্যরসাত্মক নাট্যধর্মী দ্য বিগ শট (২০১৫) এবং সঙ্গীতধর্মী লা লা ল্যান্ড (২০১৬) এর মধ্য দিয়ে। লা লা ল্যান্ড এর জন্য তিনি সেরা সঙ্গীতধর্মী বা হাস্যরসাত্মক চলচ্চিত্রের অভিনেতা বিভাগে গোল্ডেন গ্লোব পুরস্কার লাভ করেন এবং তার দ্বিতীয় অস্কার মনোনয়ন লাভ করেন।
গসলিংয়ের সঙ্গীত দল ডেড ম্যান্‌স বোনস্‌ থেকে দলের স্ব-নামে ২০০৯ সালে একটি অ্যালবাম প্রকাশ করে এবং উত্তর আমেরিকায় সফর করে। তিনি ক্যালিফোর্নিয়ার বেভার্লি হিলসে তাগিন নামে একটি মরোক্কান রেস্তোরাঁর সহ-মালিক। গসলিং পিপল ফর দ্য ইথিক্যাল ট্রিটমেন্ট অব অ্যানিমেল্‌স, ইনভিজিবল চিলড্রেন ও এনাফ প্রজেক্টের সমর্থক এবং বিভিন্ন অঞ্চলের মধ্যে দ্বন্দ্ব বিষয়ক সচেতনতা বৃদ্ধির জন্য তিনি চাদ, উগান্ডা ও পূর্ব কঙ্গো সফরে যান। ২০১১ সাল থেকে ইভা মেন্ডেসের সাথে তার সম্পর্ক রয়েছে এবং তাদের দুই কন্যা রয়েছে।
প্রারম্ভিক জীবন
গসলিং ১৯৮০ সালের ১২ নভেম্বর অন্টারিওর লন্ডনে জন্মগ্রহণ করেন। তার পিতা থমাস রে গসলিং একজন একটি কাগজ কলের বিক্রয়কর্মী, এবং মাতা ডোনা একজন অফিস সহকারী। তার পিতা ইংরেজ, স্কটিশ এবং ফরাসি-কানাডীয় বংশোদ্ভূত। গসলিংয়ের পিতামাতা ছিল মোর্মন গোত্রীয়, এবং গসলিং বলেন যে ধর্ম তাদের জীবনের প্রতি ক্ষেত্রে প্রভাব বিস্তার করেছে। কিন্তু গসলিং বলেন তিনি তাদের এই মোর্মনবাদ বিষয়টি ঠিক বুঝে ওঠতে পারেন নি। কারণ তার পিতার চাকরির সুবাদে তারা এক স্থানে থিতু হতে পারে নি। এবং গসলিং কর্নওয়াল, অন্টারিও, ও বার্লিংটন, অন্টারিওতে বসবাস করেন। তার ১৩ বছর বয়সে তার পিতামাতার বিচ্ছেদ হয়ে যায়, তিনি ও তার বড় বোন ম্যান্ডি তার মায়ের সাথে থাকতেন। তার এই অভিজ্ঞতাকে তিনি "মেয়েদের মত ভাবা" নামে উল্লেখ করেন।
গসলিং গ্ল্যাডস্টোন পাবলিক স্কুল, কর্নওয়াল কলেজিয়েট অ্যান্ড ভোকেশনাল স্কুল এবং লেস্টার বি পিয়ারসন হাই স্কুলে পড়াশুনা করেন। শৈশবে তিনি ডিক ট্রেসি (১৯৪৫) চলচ্চিত্র দেখে অভিনেতা হওয়ার অনুপ্রেরণা লাভ করেন। শৈশবে তিনি বুলিইংয়ের শিকার হওয়ায় তিনি তার শৈশবকে ঘৃণা করেন এবং ১৪ বা ১৫ বয়সের মধ্যে তার কোন বন্ধু ছিল না। প্রথম গ্রেডে পড়াকালীন তিনি মারপিঠধর্মী ফার্স্ট ব্লাড চলচ্চিত্র দ্বারা অনুপ্রাণিত হন এবং স্কুলে স্টেক ছুড়ি নিয়ে যেতেন ও বিরতির সময় অন্যান্য শিক্ষার্থীদের দিকে তা ছুড়ে মারতেন। এই ঘটনার ফলে সন্দেহের জন্ম নেয়। তিনি পড়তে পারতেন না এবং অ্যাটেনশন ডেফিসিট হাইপারঅ্যাক্টিভিটি ডিজঅর্ডার (এডিএইচডি) রোগে আক্রান্ত বলে মূল্যায়িত হন। কিন্তু তিনি রোগের চিকিৎসা করেন নি এবং ভুল রিপোর্ট বলে কখনো ঔষধ সেবন করেন নি। তার মাতা চাকরি ছেড়ে দেন এবং বাড়িতেই তাকে একবছর পাঠদান করেন। গসলিং বলেন বাড়িতে এই পাঠদান তার মধ্যে এক ধরনের একনায়কতন্ত্র গড়ে তুলতে সাহায্য করে যা তিনি কখনো হারান নি।
স্বাধীন চলচ্চিত্র: ২০০০-২০০৩
১৯ বছর বয়সে গসলিং "গম্ভীর প্রকৃতির অভিনয়" করার সিদ্ধান্ত নেন। তার প্রতিনিধি তাকে ছেড়ে চলে যায় এবং প্রথম দিকে তিনি নিজেও দেখতে পান যে এই ধরনের কাজ পাওয়া তার জন্য কঠিন, কারণ তখনও তার গায়ে শিশুতোষ টেলিভিশন অনুষ্ঠানে "গন্ধ" লেগে আছে। ফুটবল খেলা সম্পর্কিত নাট্যধর্মী রিমেম্বার দ্য টাইটান্স চলচ্চিত্রে পার্শ্ব চরিত্রে অভিনয়ের পর গসলিং নব্য-নাৎসিবাদ বিষয়ক দ্য বিলিভার (২০০১) চলচ্চিত্রে একজন ইহুদি যুবক চরিত্রে মূল ভূমিকায় কাজ করার সুযোগ পান। পরিচালক হেনরি বিন তাকে এই চরিত্র ভূমিকায় নির্বাচন করেন কারণ মোর্মন হিসেবে তার বেড়ে ওঠা তাকে ইহুদি ধর্মীয়দের পৃথক হওয়ার বিষয়টি বুঝতে সাহায্য করে। লস অ্যাঞ্জেলেস টাইমসের কেভিন থমাস তার অভিনয়ের প্রশংসা করে বলেন "উদ্দীপিত ও প্রচণ্ড রকমের বিশ্বাসজনক" অভিনয়। অন্যদিকে, ভ্যারাইটি ম্যাগাজিনের টড ম্যাককার্থি মনে করেন তার এই "বিস্ফোরক অভিনয় আরও ভাল হতে পারত"। চলচ্চিত্রটি সানড্যান্স চলচ্চিত্র উৎসবে গ্র্যান্ড জুরি পুরস্কার লাভ করে এবং গসলিং বলেন "এই চলচ্চিত্রটি আমার কর্মজীবনের এক ধরনের পুরস্কার দিয়ে ঘেরা কাজ।" বিতর্কিত বিষয় নিয়ে নির্মিত চলচ্চিত্রটি প্রেক্ষাগৃহে মুক্তির জন্য আর্থিক সহায়তা পাওয়া কষ্টসাধ্য ছিল, ফলে শোটাইম নেটওয়ার্কে চলচ্চিত্রটি প্রচার করা হয়। চলচ্চিত্রটি বাণিজ্যিকভাবে ব্যর্থ হয় এবং ১.৫ মার্কিন ডলার বাজেটে নির্মিত চলচ্চিত্র ৪১৬,৯২৫ মার্কিন ডলার আয় করে।
দ্য নোটবুক ও হাফ নেলসন: ২০০৪-২০০৯
গসলিং মূলধারার দর্শকের নজরে আসেন প্রণয়ধর্মী নাট্য দ্য নোটবুক (২০০৪) এ অভিনয়ের মধ্য দিয়ে। নিকোলাস স্পার্কস রচিত একই নামের উপন্যাস অবলম্বনে নিক কাসাভেটস পরিচালিত ছবিটিতে তার বিপরীতে অভিনয় করেন কানাডীয় অভিনেত্রী র‍্যাচেল ম্যাকঅ্যাডাম্‌স। গসলিং এতে নোয়াহ ক্যালহোন চরিত্রে অভিনয় করেন এবং তার চরিত্রে সম্পর্কে বলেন, "এটি [চলচ্চিত্রটি] আমাকে ১৯৪০ থেকে ১৯৪৬ সাল সময়কার একটি ভূমিকায় কাজ করার সুযোগ দেয়, যা খুবই গভীর ও সৃজনশীল ছিল।" ২০০২ সালের শেষের দিকে এবং ২০০৩ সালের শুরুর দিকে সাউথ ক্যারোলিনার চার্লস্টনে চলচ্চিত্রটির চিত্রায়ন হয়। যদিও গসলিং ও ম্যাকঅ্যাডামস ২০০৫ সালে প্রেমের সম্পর্কে জড়িয়ে পড়েন, এই চলচ্চিত্রের সেটে তাদের মধ্যে দ্বন্দ্বপূর্ণ সম্পর্ক ছিল। এই প্রসঙ্গে গসলিং বলেন, "এটা খুবই অদ্ভুত অভিজ্ঞতা ছিল যে প্রেমের গল্পে চলচ্চিত্র নির্মাণ হচ্ছে কিন্তু সহশিল্পীর সাথে মতের মিল হচ্ছে না। এক পর্যায়ে গসলিং পরিচালক কাসাভেটসকে অফ-ক্যামেরা শুটের জন্য অন্য কাউকে আনতে বলেন, কারণ তিনি মনে করতেন ম্যাকঅ্যাডামস সহযোগিতা করেছেন না। দ্য নিউ ইয়র্ক টাইমস ছবিটির দুই প্রধান শিল্পীর অভিনয়ের প্রশংসা করে লিখেন "স্বতঃস্ফূর্ত ও উত্তপ্ত অভিনয়"। ছবিটি বিশ্বব্যাপী ১১৫ মিলিয়ন ডলার আয় করে। গসলিং টিন চয়েস পুরস্কার ও এমটিভি মুভি পুরস্কার লাভ করেন। এন্টারটেইনমেন্ট উয়িকলি অনুসারে, চলচ্চিত্রটিতে সর্বকালের সেরা চলচ্চিত্র চুম্বন রয়েছে, এবং লস অ্যাঞ্জেলেস টাইমস চলচ্চিত্রের একটি দৃশ্যকে ৫০ ধ্রুপদী চলচ্চিত্র চুম্বন তালিকায় অন্তর্ভুক্ত করে। দ্য নোটবুক ছবিটি বেশ কয়েকটি সেরা প্রণয়ধর্মী চলচ্চিত্রের তালিকায় অন্তর্ভুক্ত রয়েছে।
উই ক্যান ডু ইট!
"উই ক্যান ডু ইট!" (ইংরেজি: "We Can Do It!" যার আক্ষরিক অর্থ: "আমরা এটা করতে পারি") হলো দ্বিতীয় বিশ্বযুদ্ধ যুদ্ধকালীন একটি আমেরিকান পোস্টার। মহিলা কর্মচারীদের মনোবল দৃঢ় করার জন্য একটি অনুপ্রেরণাদায়ক চিত্র হিসেবে ১৯৪৩ সালে জে. হাওয়ার্ড মিলার পোস্টারটি ওয়েস্টিংহাউস বৈদ্যুতিক পৌরসভার জন্য তৈরি করেন।
রায়ান গসলিং
দ্য নোটবুক ও হাফ নেলসন: ২০০৪-২০০৯
গসলিং পরবর্তীতে হাফ নেলসন (২০০৬) চলচ্চিত্রে প্রধান ভূমিকায় অভিনয় করেন। এতে তাকে একজন মাদকাসক্ত জুনিয়র হাই স্কুল শিক্ষক চরিত্রে দেখা যায়, যিনি তার এক শিক্ষার্থীর সাথে সম্পর্কে জড়ান। এই চলচ্চিত্রের প্রস্তুতি হিসেবে তিনি শুটিং শুরুর একমাস পূর্বে নিউ ইয়র্কে যান। তিনি ব্রুকলিনে একটি ছোট অ্যাপার্টমেন্টে বসবাস করেন এবং একজন অষ্টম শ্রেণীর শিক্ষকের মত করে সময় কাটান। লস অ্যাঞ্জেলেস টাইমসের কেনেথ টুরান তার অভিনয় সম্পর্কে লিখেন, "সম্মোহিত করার মত অভিনয়।" সান ফ্রান্সিস্কো ক্রনিকলের রুথ স্টেইন তাকে মার্লোন ব্র্যান্ডোর সাথে তুলনা করেন এবং বলেন, "যারা ভালো অভিনয় পছন্দ করেন, তার এই অভিনয় এড়িয়ে যাবেন না।" রজার ইবার্ট মনে করেন, "তিনি সমসাময়িক চলচ্চিত্রে অভিনয় করা একজন অন্যতম সুন্দর অভিনেতা।" এই চলচ্চিত্রে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ছবিটি বিশ্বব্যাপী বক্স অফিসে ৪ মিলিয়ন ডলার আয় করে। ২০০৭ সালে তাকে একাডেমি অফ মোশন পিকচার আর্টস অ্যান্ড সায়েন্সেসে যোগ দেওয়ার আমন্ত্রণ জানানো হয়।
উই ক্যান ডু ইট!
পোস্টারটিকে দ্বিতীয় বিশ্বযুদ্ধের সময়ে অনেক অল্প লক্ষ্য করা হয়। এটিকে ১৯৮০-এর দশকের প্রথম দিকে পুনরাবিষ্কার এবং বিভিন্ন রকমে ব্যাপকভাবে পুনঃউৎপাদন করা হয়, যা প্রায়শ "উই ক্যান ডু ইট!" নামে বলা হতো। কিন্তু পোস্টারটি একটি শক্তিশালী মহিলা যুদ্ধ উৎপাদন কর্মীর আদর্শ ব্যক্তিত্বের কারণে "রোজি দ্য রিভেটার" নামেও পরিচিত ছিল। "উই ক্যান ডু ইট!" চিত্রটি ১৯৮০-এর দশকের শুরুর দিকে নারীবাদ ও অন্যান্য রাজনৈতিক বিষয়বস্তুর প্রচারণা করার জন্য ব্যবহার করা হতো।
রায়ান গসলিং
সঙ্গীত জীবন
thumb|left|upright|২০০৯ সালে [[ডেড ম্যান্‌স বোনস এর কনসার্টে গসলিং]]
২০০৭ সালে গসলিং "পুট মি ইন দ্য কার" শীর্ষক একটি একক গান রেকর্ড করেন, যা এখন ইন্টারনেটে পাওয়া যাচ্ছে এবং ডাউনলোড করা যাচ্ছে।< একই বছরে গসলিং এবং তার বন্ধু জাক শিল্ডস মিলে ইন্ডি রক সঙ্গীত দল ডেড ম্যান্‌স বোনস্‌ গঠন করেন। তাদের দুজনের প্রথম পরিচয় হয়েছিল ২০০৫ সালে যখন গসলিংয়ের রেচেল ম্যাকঅ্যাডামসের সাথে সম্পর্ক ছিল এবং শিল্ডসের রেচেলের বোন কেলিনের সাথে সম্পর্ক ছিল। তারা প্রথমে মনস্টার থিম যুক্ত গীতি নাট্যমঞ্চ প্রকল্পের কথা ভাবেন, কিন্তু পরে সঙ্গীত দল গঠন করেন, কারণ তারা বুঝতে পারেন যে নাট্য মঞ্চস্থ করা ব্যয়বহুল হতে পারে। তারা সিলভারলেক কনজারভেটরির শিশুদের দলকে সাথে নিয়ে নিজেরাই সকল বাদক যন্ত্র বাজানো শিখেন এবং তাদের সঙ্গীত দলের নামে তাদের প্রথম অ্যালবাম রেকর্ড করেন। গসলিং রেকর্ডে গানে কণ্ঠ দেন, পিয়ানো, গিটার, বেজ গিটার ও সেলো বাজান। ২০০৯ সালের ৬ অক্টোবর অ্যান্টি-রেকর্ডস থেকে অ্যালবামটি প্রকাশিত হয়। পিচফোর্ক মিডিয়া এর প্রশংসা করে লিখে, "অদ্বিতিয়, চিত্তাকর্ষক ও সুন্দর অদ্ভুত রেকর্ড", অন্যদিকে, প্রিফিক্স মনে করে অ্যালবামটি "বিরলভাবে কালতীর্ণ ও অনুপযুক্ত নয়।" যাই হোক, স্পিন ম্যাগাজিন মনে করে অ্যালবামটিতে "অভিনয়শিল্পীরা দ্বিধাপূর্ণ পপ সঙ্গীতজ্ঞ হয়ে ওঠে এই নিয়মের ব্যতিক্রম ঘটে নি" এবং এন্টারটেইনমেন্ট উয়িকলি এর সমালোচনা করে লিখে, "বিতৃষ্ণ, গথিক মূল্যহীন।"
২০০৯ সালের সেপ্টেম্বর মাসে গসলিং ও শিল্ডসের লস অ্যাঞ্জেলেসের বব বেকার ম্যারিওনেট থিয়েটারে তিন রাতের অনুষ্ঠানে গানের সাথে নিয়ন কঙ্কাল ও উজ্জ্বল ভূত সেজে নৃত্যও পরিবেশন করেন। পরবর্তীতে ২০০৯ সালের অক্টোবরে তারা উত্তর আমেরিকা সফরে বের হন এবং তাদের প্রতিটি অনুষ্ঠানে স্থানীয় শিশুদের দল ছিল। প্রারম্ভিক দৃশ্যের পরিবর্তে তার প্রতি রাতে নতুন প্রতিভা অনুষ্ঠান আয়োজন করত। ২০১০ সালের সেপ্টেম্বর মাসে তারা লস আঞ্জেলেসের এফওয়াইএফ উৎসবে গান পরিবেশন করেন। ২০১১ সালে গসলিং ডেড ম্যান্‌স বোনস্‌ থেকে দ্বিতীয় একটি অ্যালবাম রেকর্ড করার ইচ্ছার কথা বলেন এবং জানান এতে কোন শিশুদের দল থাকবে না কারণ এটি "রক অ্যান্ড রোল ধরনের হবে না।"
মান্ড্য লোকসভা কেন্দ্র
মান্ড্য লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬৬৯,২৬২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র মান্ড্য জেলা ও মহীশূর জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
মান্ড্য লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (মালাবল্লী) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৬ নং বিধানসভা কেন্দ্র৷ এটি মান্ড্য জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৭ নং বিধানসভা কেন্দ্র৷ এটি মান্ড্য জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৮ নং বিধানসভা কেন্দ্র৷ এটি মান্ড্য জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৮৯ নং বিধানসভা কেন্দ্র। এটি মান্ড্য জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯০ নং বিধানসভা কেন্দ্র। এটি মান্ড্য জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯১ নং বিধানসভা কেন্দ্র। এটি একটি অসংরক্ষিত আসন। এটি মান্ড্য জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৯২ নং বিধানসভা কেন্দ্র। এটি একটি অসংরক্ষিত আসন। এটি মান্ড্য জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ২১১ নং বিধানসভা কেন্দ্র। এটি একটি অসংরক্ষিত আসন। এটি মহীশূর জেলায় অবস্থিত৷
মেৎস
মেৎস ( ,Metz;, Divodurum Mediomatricorum, তখন Mettis) উত্তর-পূর্ব ফ্রান্সে মোজেল নদী ও সেই নদীর মোহনায় অবস্থিত একটি শহর। এটি মোজেল দেপার্তমঁর একটি প্রেফ্যক্ত্যুর এবং গ্রঁ এস রেজিওঁর একটি সংসদীয় আসন। ফ্রান্স, জার্মানি ও লুক্সেমবুর্গের সাথে সংযুক্ত শহরটি বৃহত্তর ইউরোপীয় অঞ্চল ও জারলোরলুক্স ইউরোঅঞ্চলের কেন্দ্রস্থল।
ইতিহাস
মেৎসের নথিবদ্ধ ইতিহাস দুই হাজারেরও অধিক সময়ের পুরনো। খ্রিষ্টপূর্ব ৫২ অব্দে জুলিয়াস সিজার কর্তৃক গোল বিজয়ের পূর্বে লৌহ যুগে এটি কেল্টীয় মেদিওমাত্রিকি উপজাতিদের বৃহৎ দুর্গবেষ্টিত জনবসতি ছিল। রোমান সাম্রাজ্যে অন্তর্ভুক্ত হওয়ার পর মেৎস অচিরেই গোলের প্রধান শহর হয়ে ওঠে। সে সময়ে শহরটির জনসংখ্যা ছিল ৪০,০০০ জন। ৫ম শতাব্দীর শেষভাগে শহরটি বর্বর জাতি কর্তৃক লুণ্ঠিত হয় এবং ফ্রাঙ্কদের নিকট হস্তান্তরিত হয়। ৬ষ্ঠ থেকে ৮ম শতাব্দীতে শহরটি অস্ট্রেশিয়ার মেরোভিনিয় রাজাদের নিবাস ছিল। ৮৪৩ সালে ভের্দুন চুক্তির পর মেৎস লোথারিনিয়া রাজ্যের রাজধানী হয় এবং অর্ধ-স্বাধীন মর্যাদা নিয়ে পবিত্র রোমান সাম্রাজ্যের অন্তর্ভুক্ত হয়। ১২শ শতাব্দীতে মেৎস প্রজাতন্ত্রের রূপ নেয় এবং ১৫শ শতাব্দী পর্যন্ত মেৎস প্রজাতন্ত্র অটুট ছিল।
ভূগোল
মেৎস মোজেল নদী ও সেই নদীর তীরে অবস্থিত। এটি ফ্রান্স, জার্মানি ও লুক্সেমবুর্গের সীমান্ত শেঙ্গেন ত্রিকোণের ৪৩ কিমি (২৬.৭ মাইল) দূরে অবস্থিত। শহরটি এমন স্থানে গড়ে ওঠেছিল, যেখানে মোজেল নদীর একাধিক শাখা বেশ কিছু দ্বীপ তৈরি করে। এই দ্বীপগুলো নগর পরিকল্পনার অংশ।
মেৎস ভূখণ্ড নিয়ে পারি বাসাঁ গড়ে ওঠেছে এবং উত্তর-দক্ষিণ দিকে ক্যেস্তা নদী উপত্যকা রয়েছে। মেৎস ও এর পার্শ্ববর্তী গ্রামাঞ্চলে ২০৫,০০০ হেক্টর (৫০৬,৫৬৬ একর) জায়গা জুড়ে বন ও লরেন রেজিওনাল ন্যাচারাল পার্ক রয়েছে।
অর্থনীতি
মোজেল দেপার্তমঁর অর্থনীতি ইস্পাত শিল্পের উপর নির্ভরশীল হলেও মেৎস অর্থনৈতিক বিকেন্দ্রীকরণের মাধ্যমে শহরটিতে বাণিজ্য, পর্যটন, তথ্য প্রযুক্তি ও অটোমোবাইল শিল্পের ভিত্তি গড়ে তোলে। এই শহরটি লরেন রেজিওঁর অর্থনৈতিক প্রাণকেন্দ্র। এই উপনগরীতে প্রতিদিন ৭৩,০০০ জন কাজ করেন। এই অঞ্চলে পাশাপাশি কয়েকটি শহর গড়ে ওঠেছে এবং পরিবহন ব্যবস্থার মধ্যে উচ্চ-গতিসম্পন্ন রেলওয়ে, মটরগাড়ি, স্থানীয় অতি-দ্রুত পরিবহন ব্যবস্থা রয়েছে, যা শহটিকে ইউরোপীয় ইউনিয়নের পরিবহন কেন্দ্রে পরিণত করেছেন। মেৎসে খাদ্যশস্য উঠানামার কাজে ব্যবহৃত ফ্রান্সের সর্ববৃহৎ পোতাশ্রয় রয়েছে, যেখানে প্রতি বছর ৪,০০০,০০০ টনের অধিক খাদ্যশস্য উঠানামা করে।
সাম্প্রতিক কালে মেৎস পৌর এলাকা পর্যটন শিল্পের জন্য উচ্চাকাঙ্ক্ষী নীতি গ্রহণ করেছে। এর আওতায় নগর পুনরুজ্জীবিতকরণ এবং দালানকোঠা ও রাস্তার মোড়গুলোর পুনর্বিন্যাস অন্তর্ভুক্ত। ২০১০ সালে সঁত্র পোম্পিদু-মেৎস তৈরির মধ্য দিয়ে এই কার্যক্রম শুরু হয়। সৃষ্টিলগ্ন থেকে এই প্রতিষ্ঠানটি প্যারিসের বাইরে ফ্রান্সের সবচেয়ে জনপ্রিয় সাংস্কৃতিক ভেন্যুতে পরিণত হয়। প্রতি বছর ৫৫০,০০০ দর্শনার্থী এটি দর্শন করতে আসেন। এছাড়া সাঁ-স্তিপঁ ক্যাথিড্রাল এই শহরের সবচেয়ে বেশি লোকজন দেখতে আসা দালান। প্রতি বছর ৬৫২,০০০ দর্শনার্থী এই ক্যাথিড্রালটি দর্শন করতে আসেন।
খেলাধুলা
মেৎস শহরে লীগ ওয়ানে ফুটবল ক্লাব এফসি মেৎস অবস্থিত। ক্লাবটি ১৯৩৫, ২০০৭, ও ২০১৪ সালে তিনবার লীগ ২ শিরোপা; ১৯৮৪ ও ১৯৮৮ সালে কুপ দ্য ফ্রান্স শিরোপা; ১৯৮৬ ও ১৯৯৬ সালে ফরাসি লীগ কাপ শিরোপা অর্জন করে এবং ১৯৯৮ সালে ফরাসি চ্যাম্পিয়নশিপে রানার-আপ হয়। এফসি মেৎস ক্লাবটি ফ্রান্স এবং ইউরোপে এর সফল যুব একাডেমির জন্য প্রসিদ্ধ। তারা ১৯৮১, ২০০১ ও ২০১০ সালে তিনবার গাম্বার্দেলা কাপ অর্জন করে। এফসি মেৎস ক্লাবটির প্রতিষ্ঠালগ্ন থেকেই স্তাদ সাঁ-সিম্পোর‍্যাঁ ক্লাবটির নিজস্ব খেলার মাঠ।
মেৎস হ্যান্ডবল ক্লাবটি ২৩ বার ফরাসি নারী প্রথম লীগ চ্যাম্পিয়নশিপ, ৯ বার নারী ফরাসি কাপ, এবং ৮ বার ফরাসি নারী লীগ কাপ অর্জন করে। ২০০২ সাল থেকে মেৎস এরেনা মেৎস হ্যান্ডবল ক্লাবের নিজস্ব খেলার মাঠ।
২০০৩ সাল থেকে মেৎস শহরের অভ্যন্তরীণ কোর্টে এটিপি ওয়ার্ল্ড টুর ২৫০ আসর মোজেল ওপেন অনুষ্ঠিত হয়। এই আসরটি সাধারণত সেপ্টেম্বর মাসে অনুষ্ঠিত হয়।
গফরগাঁও ইসলামিয়া সরকারি হাই স্কুল
গফরগাঁও ইসলামিয়া সরকারি হাই স্কুল স্কুল ময়মনসিংহ জেলার গফরগাঁওের একটি ঐতিহ্যবাহী বিদ্যালয়।
ইতিহাস
১৯০৬ সালের ১০ আগস্ট শিলাসী গ্রামের নাসির উদ্দিন নছু খাঁ ইসলামিয়া হাই স্কুল প্রতিষ্ঠা করেন। এটির পাশেই ছিল চরআলগীর কাজী হালিম উদ্দিন প্রতিষ্ঠিত আরও একটি বিদ্যালয় যা ১৮৯২ সালে মাদ্রাসা হিসেবে প্রতিষ্ঠিত হয় ও ১৯০৪ সালে মিডিল ইংলিশ স্কুলে রুপান্তিরত হয়। পরবর্তীতে ১৯০৮ সালে আনজুমানে ইসলামিয়া ও ময়মনসিংহের অতিরিক্ত জেলা ম্যাজিষ্ট্রট সেকসী সাহেবের মধ্যস্থতায় বিদ্যালয় দুইটি একত্রীকরন করা হয়। একত্রীকরনের সময়ে মিডিল ইংলিশ স্কুলের ছাত্র সংখ্যা ছিল ১৯১ এবং ইসলামিয়া হাইস্কুলের ছাত্র সংখ্যা ছিল ১৭৫ জন। এই বিদ্যালয়ের প্রথম প্রধান শিক্ষক ছিলেন মৌঃ ছাবেত উল্লাহ। ঢাকার নবাব স্যার সলিমুল্লাহ ও নবাব নওয়াব আলী চৌধুরীর সাহায্য ও সহযোগিতা স্কুলটি গড়ে উঠতে গুরুত্বপূর্ণ ভূমিকা রাখে । মুসলিম জাগরনের এক ঐতিহ্যবাহী প্রতিষ্ঠান হিসেবে বৃটিশ আমলে ইসলামিয়া হাইস্কুল গফরগাঁওসহ ময়মনসিংহ অঞ্চলে আলীগড় বিশ্বিদ্যালয়ের ন্যায় গুরুত্বপূর্ণ ভূমিকা রাখে। ১৯৮৫ সালের ১ জুন বিদ্যালয়টিকে সরকারিকরণ করা হয়।
ফলাফল
এন্ট্রেন্স তথা ম্যাট্রিক এবং বর্তমানের সেকেন্ডারি স্কুল সার্টিফিকেট বা এস এস সি পরীক্ষায় এ স্কুলের ছাত্ররা যথাক্রমে পূর্ববঙ্গ, পূর্ব পাকিস্তান এবং বাংলাদেশের জাতীয় পর্যায়ে কৃতিত্বের পরিচয় দিয়ে এসেছে। এ স্কুলের ফুটবল টিম ও কাবাডি দল বাংলাদেশের জাতীয় পর্যায়ে একাধিকবার চ্যাম্পিয়ান ও রানার্সআপ হওয়ার গৌরব অর্জন করেছে।
কৃতি শিক্ষার্থী
বাংলাদেশ এবং পশ্চিম বাংলার বহু ব্যক্তিত্ব এ স্কুলে পড়েছেন, শিক্ষকতা করেছেন। পশ্চিমবঙ্গের শিক্ষামন্ত্রী সত্যপ্রিয় চক্রবর্তী, পূর্ব পাকিস্থানের মুখ্যমন্ত্রী নুরুল আমিন, পূর্ব পাকিস্থানের রাজস্ব মন্ত্রী ফখর উদ্দিন আহম্মেদ এই স্কুলে শিক্ষকতা করেছেন। নবাব নওয়াব আলী, খা বাহাদুর ইসমাইল, পাকিস্থানের কেন্দ্রীয় মন্ত্রী গিয়াস উদ্দিন পাঠান, পূর্ব পাকিস্থানের গর্ভনর আবুল মোনেম খান এ স্কুলের ম্যানেজিং কমিটিতে দায়িত্বে ছিলেন। গিয়াস উদ্দিন পাঠান, তফাজ্জল হোসেন, তাশারফ হোসেন, মোহাম্মদ আব্দুল মোমেন, মুসলেম উদ্দিন আহমেদ, ডা. এম এ হাদী, মোস্তফা এম এ মতিন এ বিদ্যালয়ের কৃতি শিক্ষার্থী।
শয়ের কানি টেংরা
শয়ের কানি টেংরা (বৈজ্ঞানিক নাম: Pseudolaguvia shawi) (ইংরেজি: shaws catfish) হচ্ছে Erethistidae পরিবারের Pseudolaguvia গণের একটি স্বাদুপানির মাছ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।
ঢালজোড়া ইউনিয়ন
ঢালজোড়া ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
অর্থনীতি
=আয়তন=
তথ্যসূত্র
=বহিঃসংযোগ=
ঢালজোড়া ইউনিয়ন, শ্রিপুর
অ্যান্ড্রিউ ফিল্ডিং হ্যাক্সলি
স্যার অ্যান্ড্রিউ ফিল্ডিং হ্যাক্সলি একজন ইংরেজ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।
ফিদা
ফিদা (फ़िदा; মোহগ্রস্ত) হল ২০০৪ সালের ২০ অগস্ট মুক্তিপ্রাপ্ত একটি ভারতীয় হিন্দি রোম্যান্টিক থ্রিলার চলচ্চিত্র। কেন ঘোষ পরিচালিত এই ছবিতে মুখ্য ভূমিকায় অভিনয় করেন শাহিদ কপূর, ফারদিন খান ও কারীনা কাপুর।
কাহিনি-সারাংশ
কেউ একজন এক ইন্টারনেট চোরের সাহায্যে বাবু আন্না (অখিলেন্দ্র মিশ্র) নামে এক আন্ডারওয়ার্ল্ড ডন সহ অনেকের ব্যাংক অ্যাকাউন্ট খালি করে দেয়। পুলিশ চোরের কোনও হদিস পায় না। এদিকে আন্নাও প্রতিশোধ নিতে বদ্ধপরিকর হয়। অন্য একটি গল্পে দেখা যায়, জয় মালহোত্রা (শাহিদ কপূর) তার ঘনিষ্ঠতম বন্ধু সোনিয়ার (কিম শর্মা) সঙ্গে বাস করে। নেহা মেহরার (করিনা কপূর) সঙ্গে দেখা হওয়ার পরই জয় তার প্রেমে পড়ে যায়। প্রথমে সে জয়কে প্রত্যাখ্যান করে। তাতে জয় আত্মহত্যার চেষ্টা করে। কিন্তু নেহা জয়ের এই কাজের জন্য সোনিয়াকে কঠোর শাস্তি দেয়। তখন নেহাও জয়ের প্রেমে পড়ে যায়।